CELEX: 32017D1545
Language: et
Date: 2017-09-13 00:00:00
Title: Euroopa Parlamendi ja nõukogu otsus (EL) 2017/1545, 13. september 2017, millega muudetakse otsust nr 445/2014/EL, millega kehtestatakse liidu meede „Euroopa kultuuripealinnad“ aastateks 2020–2033 (EMPs kohaldatav tekst )

15.9.2017   
            
            
               ET
            
            
               Euroopa Liidu Teataja
            
            
               L 237/1
            
         EUROOPA PARLAMENDI JA NÕUKOGU OTSUS (EL) 2017/1545,
   13. september 2017,
   millega muudetakse otsust nr 445/2014/EL, millega kehtestatakse liidu meede „Euroopa kultuuripealinnad“ aastateks 2020–2033
   (EMPs kohaldatav tekst)
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 167,
   võttes arvesse Euroopa Komisjoni ettepanekut,
   olles edastanud seadusandliku akti eelnõu liikmesriikide parlamentidele,
   pärast konsulteerimist Regioonide Komiteega,
   toimides seadusandliku tavamenetluse kohaselt (1)
   
   ning arvestades järgmist:
   
               (1)
            
            
               Euroopa Parlamendi ja nõukogu otsuse nr 445/2014/EL (2) eesmärk on kaitsta ja edendada kultuuride rikkust ja mitmekesisust Euroopas ning tuua esile nende ühised jooned, suurendades ühtlasi kodanike ühtsesse kultuuriruumi kuulumise tunnet, ergutades sellega vastastikust mõistmist ja kultuuridevahelist dialoogi ning rõhutades ühist kultuuripärandit. Lisaks on kõnealuse otsuse eesmärk kultuuri rolli toetamine linnade pikaajalises arengus, mis võib hõlmata linnu ümbritsevaid alasid, kooskõlas nende vastavate strateegiate ja prioriteetidega, pidades silmas aruka, kestliku ja kaasava majanduskasvu toetamist.
            
         
               (2)
            
            
               Euroopa kultuuripealinnad aitavad olulisel määral edendada liidu väärtusi.
            
         
               (3)
            
            
               Kogemuste ja heade tavade vahetamise soodustamiseks tuleks veelgi enam toetada varasemate, praeguste ja tulevaste Euroopa kultuuripealinnade vaheliste võrgustike tegevust.
            
         
               (4)
            
            
               Otsuse nr 445/2014/EL kohaselt võivad liidu meetmes „Euroopa kultuuripealinnad“ (edaspidi „meede“) osaleda üksnes liikmesriigi, kandidaatriigi või potentsiaalse kandidaatriigi või vastavalt kõnealuses otsuses sätestatud tingimustele liiduga ühineva riigi linnad.
            
         
               (5)
            
            
               Euroopa Majanduspiirkonna lepingu (3) osalisteks olevate Euroopa Vabakaubanduse Assotsiatsiooni riikide (edaspidi „EFTA/EMP riigid“) ja liidu kultuurisidemete tugevdamise eesmärgil tuleks nende riikide linnadel kooskõlas nimetatud lepinguga samuti lubada teatavatel tingimustel meetmes osaleda.
            
         
               (6)
            
            
               Otsusega nr 445/2014/EL hõlmatud ajavahemikul ehk aastatel 2020–2033 tuleks EFTA/EMP riikide linnadel lubada esitada oma kandidatuur ainult ühel tiitlikonkursil, et tagada nende võrdne kohtlemine meetmes osalevate liikmesriikide linnadega. Liikmesriikidega võrdse kohtlemise tagamiseks peaks igal EFTA/EMP riigil, nagu ka igal kandidaatriigil ja potentsiaalsel kandidaatriigil, olema lubatud kanda tiitlit kõnealusel ajavahemikul vaid ühel korral.
            
         
               (7)
            
            
               Kuna konkursikutse tuleb avaldada vähemalt kuus aastat enne tiitliaastat, peaks kandidaatriigi, potentsiaalse kandidaatriigi või EFTA/EMP riigi linn kandma Euroopa kultuuripealinna tiitlit 2027. aasta asemel 2028. aastal, et võimaldada neil riikidel pidada läbirääkimisi osalemise üle kultuuri toetavas liidu 2021.–2027. aasta programmis, mis järgneb programmile „Loov Euroopa“.
            
         
               (8)
            
            
               Seepärast tuleks otsust nr 445/2014/EL vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust nr 445/2014/EL muudetakse järgmiselt:
   
               1)
            
            
               artiklit 3 muudetakse järgmiselt:
               
                           a)
                        
                        
                           lõige 2 asendatakse järgmisega:
                           „2.   Tiitlit kandvaid linnu ei ole ühel aastal (edaspidi „tiitliaasta“) rohkem kui kolm.
                           Igal aastal antakse tiitel maksimaalselt ühele linnale kummastki kahest liikmesriigist, mis on nimetatud lisas esitatud ajakavas (edaspidi „ajakava“), ning asjakohastel aastatel ühele Euroopa Majanduspiirkonna lepingu osaliseks oleva Euroopa Vabakaubanduse Assotsiatsiooni riigi (edaspidi „EFTA/EMP riik“), kandidaatriigi või potentsiaalse kandidaatriigi linnale või ühele liiduga lõikes 5 sätestatud asjaoludel ühineva riigi linnale.“;
                        
                     
                           b)
                        
                        
                           lõige 4 asendatakse järgmisega:
                           „4.   EFTA/EMP riikide, kandidaatriikide ja potentsiaalsete kandidaatriikide linnad, kes osalevad programmis „Loov Euroopa“ või edaspidistes kultuuri toetavates liidu programmides artikli 10 lõikes 2 osutatud konkursikutse avaldamise päeval, võivad taotleda tiitlit üheks aastaks avaliku konkursi käigus, mis korraldatakse vastavalt lisas esitatud ajakavale.
                           EFTA/EMP riikide, kandidaatriikide ja potentsiaalsete kandidaatriikide linnadel on aastatel 2020–2033 lubatud osaleda üksnes ühel konkursil.
                           Igal EFTA/EMP riigil, kandidaatriigil või potentsiaalsel kandidaatriigil on lubatud aastatel 2020–2033 kanda tiitlit vaid ühel korral.“;
                        
                     
         
               2)
            
            
               artiklit 10 muudetakse järgmiselt:
               
                           a)
                        
                        
                           pealkiri asendatakse järgmisega:
                           „Eelvaliku ja lõppvaliku tegemine EFTA/EMP riikides, kandidaatriikides ja potentsiaalsetes kandidaatriikides“;
                        
                     
                           b)
                        
                        
                           lõige 1 asendatakse järgmisega:
                           „1.   EFTA/EMP riikide, kandidaatriikide ja potentsiaalsete kandidaatriikide linnade vahelise konkursi korraldamise eest vastutab komisjon.“;
                        
                     
                           c)
                        
                        
                           lõike 6 esimene lõik asendatakse järgmisega:
                           „6.   Eksperdikomisjon esitab lõppvalikuaruande esialgu välja valitud kandidaatlinnade taotluste kohta koos soovitusega maksimaalselt ühe EFTA/EMP riigi, kandidaatriigi või potentsiaalse kandidaatriigi linna nimetamiseks.“;
                        
                     
         
               3)
            
            
               artikli 11 lõige 2 asendatakse järgmisega:
               „2.   EFTA/EMP riigi, kandidaatriigi ja potentsiaalse kandidaatriigi puhul nimetab komisjon vastavatel aastatel ühe tiitlit kandva linna, võttes aluseks eksperdikomisjoni lõppvalikuaruande soovitused, ning teavitab sellest nimetamisest Euroopa Parlamenti, nõukogu ja Regioonide Komiteed hiljemalt neli aastat enne tiitliaastat.“;
            
         
               4)
            
            
               artiklit 13 muudetakse järgmiselt:
               
                           a)
                        
                        
                           lõike 2 teine lõik asendatakse järgmisega:
                           „Asjaomane liikmesriik, EFTA/EMP riik, kandidaatriik või potentsiaalne kandidaatriik võib neil kohtumistel osalemiseks nimetada vaatleja.“;
                        
                     
                           b)
                        
                        
                           lõike 3 teine lõik asendatakse järgmisega:
                           „Eksperdikomisjon edastab oma seirearuanded komisjonile, kultuuripealinnaks nimetatud linnadele ja asjaomastele liikmesriikidele ning kultuuripealinnaks nimetatud linnadele ja asjaomastele EFTA/EMP riikidele, kandidaatriikidele või potentsiaalsetele kandidaatriikidele.“;
                        
                     
         
               5)
            
            
               lisa asendatakse käesoleva otsuse lisa tekstiga.
            
         Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Strasbourg, 13. september 2017
      
         
            Euroopa Parlamendi nimel
         
         
            president
         
         A. TAJANI
      
      
         
            Nõukogu nimel
         
         
            eesistuja
         
         M. MAASIKAS
      
   
   
      (1)  Euroopa Parlamendi 13. juuni 2017. aasta seisukoht (Euroopa Liidu Teatajas seni avaldamata) ja nõukogu 17. juuli 2017. aasta otsus.
   
      (2)  Euroopa Parlamendi ja nõukogu 16. aprilli 2014. aasta otsus nr 445/2014/EL, millega kehtestatakse liidu meede „Euroopa kultuuripealinnad“ aastateks 2020–2033 ja tunnistatakse kehtetuks otsus nr 1622/2006/EÜ (ELT L 132, 3.5.2014, lk 1).
   
      (3)  EÜT L 1, 3.1.1994, lk 3.
   
      LISA
      
         „AJAKAVA
      
      
                  2020
               
               
                  Horvaatia
               
               
                  Iirimaa
               
               
                   
               
            
                  2021
               
               
                  Rumeenia
               
               
                  Kreeka
               
               
                  Kandidaatriik või potentsiaalne kandidaatriik
               
            
                  2022
               
               
                  Leedu
               
               
                  Luksemburg
               
               
                   
               
            
                  2023
               
               
                  Ungari
               
               
                  Ühendkuningriik
               
               
                   
               
            
                  2024
               
               
                  Eesti
               
               
                  Austria
               
               
                  EFTA/EMP riik, kandidaatriik või potentsiaalne kandidaatriik (1)
                  
               
            
                  2025
               
               
                  Sloveenia
               
               
                  Saksamaa
               
               
                   
               
            
                  2026
               
               
                  Slovakkia
               
               
                  Soome
               
               
                   
               
            
                  2027
               
               
                  Läti
               
               
                  Portugal
               
               
                   
               
            
                  2028
               
               
                  Tšehhi Vabariik
               
               
                  Prantsusmaa
               
               
                  EFTA/EMP riik, kandidaatriik või potentsiaalne kandidaatriik
               
            
                  2029
               
               
                  Poola
               
               
                  Rootsi
               
               
                   
               
            
                  2030
               
               
                  Küpros
               
               
                  Belgia
               
               
                  EFTA/EMP riik, kandidaatriik või potentsiaalne kandidaatriik
               
            
                  2031
               
               
                  Malta
               
               
                  Hispaania
               
               
                   
               
            
                  2032
               
               
                  Bulgaaria
               
               
                  Taani
               
               
                   
               
            
                  2033
               
               
                  Madalmaad
               
               
                  Itaalia
               
               
                  EFTA/EMP riik, kandidaatriik või potentsiaalne kandidaatriik
               
            
         (1)  Tingimusel, et käesolev otsus jõustub enne 2024. aasta konkursikutse avaldamise tähtaega ehk kuus aastat enne tiitliaastat.“